alexandrainst/scandi-wiki huggingface dataset:
Washington

Washington er ein delstat i det nordvestlege hjørnet av USA. Hovudstaden er Olympia og den største byen er Seattle. Mellom byane Seattle og Tacoma ligg Sea-Tac International Airport. Delstaten har om lag 6 millionar innbyggjarar og eit areal på 176 620 km².

Washington vart amerikansk delstat i 1889. Han er den einaste delstaten som er oppkalla etter ein president i USA. Delstaten vart oppkalla etter den fyrste presidenten i USA, George Washington. Statens blom er rhododendron som veks godt i den sure jorda vestpå, og som veks vilt på Kitsap Peninsula heilt i vest.

Geografi 
Langs med kysten ligg det store, nedbørrike område som er godt eigna for skog- og jordbruk. Lenger austover ligg den alpine fjellkjeda Kaskadefjella (Cascade Mountains) som går nord-sør. Her ligg òg vulkanen Mount Rainier som er eit kjent landemerke i delstaten. Aust for Kaskadefjella ligg det flate område, med byane Yakima og Spokane, der det fell lite nedbør.

Næringsliv 
Dei mest kjende selskapa i delstaten er antakeleg Microsoft og Boeing. Delar av den amerikanske Stillehavsflåten har sine basar i delstaten.

 
Delstatar i USA
Edmond Halley

Edmond (el. Edmund) Halley () var ein engelsk astronom, geofysikar, matematikar, meteorolog, klimatolog og fysikar. Han har gjeve namn til fleire astronomiske fenomen, mellom anna Halleys komet.

Liv og karriere 
Halley var son av ein rik såpemakar og blei fødd i Haggerston i London. Han gjekk på St Paul's School og var frå 1673 student ved The Queen's College i Oxford. Allereie før han tok noka grad gav han ut artiklar om solsystemet og solflekkar.

Etter at han gjekk ut av Oxford i 1676 drog han til øya St. Helena i Sør-Atlanteren for å studera den sørlege stjernehimmelen. Han kom tilbake til England i november 1678, og gav året etter ut Catalogus Stellarum Australium, som skildra 341 sørlege stjerner. For dette viktige bidraget til astronomien blei Halley likna med Tycho Brahe. Han fekk grada Master of Arts ved Oxford og blei vald inn i det kongelege vitskapslaget, Royal Society.

Andre ting namngjevne etter Edmond Halley 
 Halleys komet
 Halleykrateret på mars
 Halleykrateret på månen
 Halley Research Station — ein forskingsstasjon i Antarktis

Kjelder 
 «Edmond Halley» på Engelsk Wikipedia

Halley, Edmond
Halley, Edmond
Halley, Edmond
Halley, Edmond
Halley, Edmond
Folk frå London
Matematikarar på 1600-talet
Matematikarar på 1700-talet
Astronomar på 1700-talet
Elevar ved The Queen's College, Oxford
Engelske oppfinnarar
Medlemmar av Royal Society
Elevar ved St Paul's School i London
Vitskaplege instrumentmakarar
Mizrahisk jødedom

Mizrahisk jødedom er ei fellesnemning for dei tradisjonane av jødedommen som stammar frå området Midtausten, med hovudvekt på området frå Egypt til Irak og Den arabiske halvøya. Ein inkluderer gjerne òg persisk jødedom under samletermen mizrahisk jødedom, sjølv om denne tradisjonen har tydeleg sjølvstendige trekk. Rituelt sett har mizrahisk jødedom fellestrekk med både sefardisk jødedom og askenasisk jødedom, men blir ofte sett i samanheng med sefardisk jødedom på grunn av den sterke påverknaden derifrå frå seinmellomalderen av. I snever forstand inkluderer ikkje mizrahisk jødedom den jemenittiske jødedommen og dei lokale indiske tradisjonane blant bene Israel i Mumbai-området og cochini-jødedom i den indiske delstaten Kerala.

Den mizrahiske jødedommen i snever forstand følgjer den rituelle tradisjonen «‘edót hammizráh».

 
Mizrahiske jødar
Jødar
Jødedom
Haggis

Sjå òg punkbandet Haggis.

Haggis ['hægıs] er ein skotsk matrett som er laga av innmat av får blanda med løk, havregryn og krydder og kokt i ein dyremage.

Haggis blir vanlegvis servert med «neeps and tatties» (kålrabi- og potetstappe). Elles kan haggis i lag med blant anna blodpølse, steikt egg og flesk inngå i den solide skotske frukosten, ofte marknadsført som highland breakfast.

Ein kan i dag kjøpa haggis på butikkar i Skottland og fleire andre delar av Storbritannia året rundt. Slik haggis blir gjerne laga i ulike plasthaldarar i staden for med ekte magesekkar, på same måte som masseproduserte pølser no sjeldan blir laga med tarmar. Haggisen kan også seljast som hermetikk. Ein finn i dag også haggis laga av griseinnmat heller enn får, og vegetarisk haggis, der kjøtet er erstatta med grønsaker eller belgfrukter.

Tradisjonar 

Den skotske nasjonaldiktaren Robert Burns skreiv eit hyllingsdikt, «Address to a Haggis», som tilhengjarar gjerne les i samband med Burns-dagen 25. januar, der dei også gjerne et haggis.

Sjå òg 
 Hakkemat— norsk parallell til haggis.
 Goetta — amerikansk havrepudding, med innmat frå gris og storfe (Ohio og Kentucky)
 Kishkes — askenasisk innmatspudding
 Morrpølse — norsk lammeinnmatrett
 Pölsa — ein svensk innmatrett
 Saumagen — fylt svinemage, ein tysk innmatrett
 Scrapple — amerikansk maispudding med slakterestar av svinehovud og innmat (Pennsylvania)

Kjelder 

 Denne artikkelen bygger på «Haggis» frå , den 21. september 2008.

Bakgrunnsstoff 
 «Address to a Haggis»  av den skotske nasjonaldiktaren Robert Burns
 Trua på villhaggisen 
 Haggisjakt 

Skotsk mat
Kjøtmat
Innmat
Saueretter
Haga i Samnanger

For andre tydingar av Haga sjå fleirtydingsida Haga.

 
Haga er ein tettstad i Samnanger kommune i Vestland. Statistisk sentralbyrå reknar med dei tettbygde områda på Tysse og Steinsland til tettstaden Haga. Tettstaden har . Staden ligg inst i Samnangerfjorden. Fylkesveg 5132 går gjennom Haga.

Kjelder 

 SSB: «Tettsteder og sentrumssoner 1. januar 2005 Hordaland» (kart i pdf-format)

Geografi i Samnanger
Tettstader i Vestland
Syfteland

Syfteland, eller Søfteland, er ein tettstad i Bjørnafjorden kommune i Vestland fylke. Tettstaden har . Staden ligg nord for Osøyro. E39 går gjennom Syfteland.

Busetnader i Bjørnafjorden
Tettstader i Vestland
Søre Øyane

Søre Øyane er ein tettstad og en samling øyer sør i Bjørnafjorden kommune mot Bjørnafjorden i Vestland fylke. Tettstaden har . Søre Øyane består hovudsakleg av øyane: Lepsøy, Sundøy, Bruarøy og Røtinga. 

På Sundøy ligg Søre Øyane skule og bedrifta Mecmar, som produserer eit avansert og miljøvennleg eksosgassystem til skipsflåten. Bedrifta har blant anna levert eksosgassystem til den svenske marinen sine korvetter (små fregattar), til 27 malaysiske fregatter, og til Den Kongelig Norske Marines MTBer i Skjold-klassen. 

På Lepsøy ligg Lepsøy Gartneri og privatskulen Kongshaug Musikkgymnas. På Røtinga ligg eit kvitfiskmottak som tar imot fisk frå sjarkfiskarar og mindre fiskebåtar. På Bruarøy finn du lokalbutikk med marina, drivstoff og Post i butikk.

Busetnader i Bjørnafjorden
Tettstader i Vestland
Søvik i Os

Søvik er ein tettstad i Bjørnafjorden kommune i Vestland fylke. Staden ligg nordvest for Osøyro. Tettstaden har .

Busetnader i Bjørnafjorden
Tettstader i Vestland
Hagavik i Os

For andre stader som heiter Hagavik, sjå fleirtydingsida Hagavik.

Hagavik er ein tettbygd stad i Bjørnafjorden kommune i Vestland fylke.

Hagavik er m.a. arena for den årvisse kulturmønstringa i Os, festivalen Nore Neset-dagane, som finn stad i september og syner fram det mangfaldige kulturlivet i Os.

Kysthospitalet i Hagavik, eit ortopedisk sjukehus under Helse Bergen, ligg i Hagavik.

Hagavik har tidlegare oppfylt SSB sin tettstaddefinisjon.

Kjelder 

Busetnader i Bjørnafjorden
Bygder i Vestland
Utgåtte tettstader
Klokkarvik

Klokkarvik er ein tettstad i Øygarden kommune i Vestland. Tettstaden har . Staden ligg på austsida av Sotra. Riksveg 555 går gjennom Klokkarvik og det er ferjesamband til Hjellestad i Bergen kommune.

Geografi i Øygarden
Tettstader i Vestland
Hammarsland

Hammarsland er ein tettstad i Øygarden kommune i Vestland. Tettstaden har . Staden ligg midt på Sotra, ved Riksveg 555.

Geografi i Øygarden
Tettstader i Vestland
Sollsvika

Sollsvika eller Solsvik, er ei bygd i Øygarden kommune i Vestland. Staden ligg heilt nord på Sotra. Riksveg 561 går gjennom staden og via bru og Misje til Toftøy i Øygarden.

Staden har tidlegare oppfylt SSB sin tettstaddefinisjon.

Kjelder 

Geografi i Øygarden
Bygder i Vestland
Utgåtte tettstader
Tidlegare ferjeleie i Vestland
Pölsa

Pölsa, tidlegare òg kalla lungmos, er ein svensk matrett som består av mole eller finhakka koka kjøt, innmat av noko slag (t.d. lever og hjarta), løk, byggryn og krydder som pepar og merian. Alt dette blir koka saman i krafta frå kjøtkokinga og servert med poteter og sylta raudbeter — og nokre stader òg med steikt egg.

Ferdiglaga pölsa i glas eller tube finst i sal som «norrländsk pölsa».

Andre tydingar 
I Skåne, som fram til 1600-talet var ein del av Danmark, blir ordet «pölsa» gjerne bruka i tydinga pølse.

Sjå òg 
 Lungemos
 Haggis

Svensk mat
Kjøtmat
Lønnesirup

Lønnesirup er ein søt sirup som blir framstilt ved å koke inn sevje frå lønnetreet. Produktet blir særleg laga i Canada og det nordaustlege USA, og brukt i nordamerikansk matlaging, men lønnesirup er også kjend frå Noreg.

Det mest vanlege er sevje frå nordamerikansk sukkerlønn (Acer saccharum) eller svartlønn (Acer nigrum) på grunn av det høge sukkerinnhaldet på rundt to prosent. Også raudlønn (Acer rubrum) og sølvlønn (Acer saccharinum) vert nytta. 
I Noreg har vi rapportar om at sevje frå den vanlege norske spisslønna (Acer platanoides) har vorte nytta på liknande vis i eldre tider. Mellom anna i Telemark er lønnesevje brukt naturell og i innkokt form.

Produksjon 

Sevjetappinga må starte tidleg på våren, medan snøen ligg på bakken og treet er utan lauv. Då startar treet å hente opp sukkeret som er lagra i røtene på hausten, for å bruke det til å produsere nytt lauv. Det største utbyttet får ein når det framleis er nattefrost, men med plussgrader om dagen, på grunn av det trykkfallet dette skaper i trestammen om natta. Når det nærmar seg lauvsprett seinare i sesongen, aukar innhaldet av bitterstoff i sevja. 
Tradisjonell tapping skjer ved å bore eit 2,5–4 cm djupt hol i trestammen, slå i eit røyr eller ein renneforma plugg, og samle sevja i bøtter. Sidan dette er temmeleg arbeidskrevjande ved storproduksjon, vart det raskt vanleg å bruke store nettverk av seriekopla slangar, då denne metoden vart introdusert rundt 1970. Slik kan enkelt bonde klare å handsame 5000 tre i staden for berre ein tidel med den tradisjonelle «plugg og bøtte»-metoden.

Sevjetapping har få eller ingen skadelege effektar på treet. Dersom eit tre leverer rundt to liter sevje i døgnet i den korte sesongen, utgjer dette likevel berre nokre få promille av den totale sevja i treet. Utover sommaren vil tappeholet gro att og etter nokre år vil det berre vise att som ein liten mørk prikk i veden. Vidare er det vanleg å vente med tapping til trestammen har fått ein diameter på minst 25 cm i brysthøgde, som tilsvarar ein alder på om lag 40 år. Med ein diameter på over 45 cm kan treet få eit tappehol til.

Frå sukkerlønna, som gir den mest sukkerhaldige sevja, reknar ein noko lauseleg at 40 liter sevje gir ein liter ferdig innkokt sirup. Med ei sirupsvekt kan dette gjerast meir nøyaktig, og sirupen skal då ha ei eigenvekt på 1,33 kg/l som tilsvarar ein sukkergehalt på om lag 66%. Dersom konsentrasjonen er lågare vert sirupen for tyntflytande, medan ein ved høgre konsentrasjonar risikerer at sukkeret krystalliserer seg. 

Lønnesirupproduksjon er særleg utbreidd i Quebec, Ontario og New Brunswick i Canada og i New England og nordlege delar av staten New York i USA. Canada produserer i dag 80 prosent av all lønnesirup i verda, der Quebec er den desidert største regionen med 75 prosent av verdsproduksjonen (24,66 millionar liter i 2005).

Bruk 

I nordamerikansk matlaging vert lønnesirup brukt på til dømes pannekaker og vaflar, men òg som eit alternativ til sukker i dessertar, sukkertøy, pålegg, med meir.

Bakgrunnsstoff 

Kanadisk mat
Quebec
Søtstoff
Planteprodukt
Lønnefamilien
USA-amerikansk mat
Nordamerikansk urfolksmat
Panír

Panír (hindi/marathi पनीर [panīr]; panjabi ਪਨੀਰ [panīr]; en. paneer) er ein tørr og saltfri ferskost som er mykje bruka i indisk mat. Blant buddhistar som et berre laktovegetarisk kost er panír ei av hovudkjeldene til proteinar i kosthaldet. Panír er bruka i karrirettar og er òg populær å rulle deig kring og steikje. Den usalta panír-osten er ein allsidig ingrediens som kan brukast til å laga både middagsretter, småretter og søtsaker med.

Framstilling 
Ein finn vanlegvis panír til sals i indiske og pakistanske matvarebutikkar, men det er òg vanleg å laga panír sjølv heime. For å laga panír treng ein mjølk og litt syre — vanlegvis anten litt sitronsaft eller litt sitronsyre utrørt i vatn (½ ts sitronsyre utrørt i 2 msk vatn til 1 l mjølk). Kok opp mjølka under stadig røring, tilset syra litt etter litt og rør ho inn. Når mjølka byrjar å skilje seg i kvit ostemasse og gulaktig myse, slå av varmen, dekk over og lat stå i 3–4 minutt. Hell ostemassen i eit osteklede, tak saman endane og vri ut mest mogleg av væska mens du held ostekledet under rennande vatn. Form osten medan han enno er i ostekledet og legg osten med ostekledet ikring under ei tung vekt i 2–3 timar.

Bruk 
I motsetnad til andre ostar, smeltar ikkje panír ved vanlege koke- og steikjetemperaturar, og panír er difor populær i mange indiske varmrettar — slik som panír matar (panír med erter), panír makhanvala (panír koka i ghee (klåra smør)) og panír burdji smuldra panír-karri). To av dei mest populære rettene i nordindisk kokekunst er pálak panír (panír- og spinatkarri) og ság panír (panír-, spinat- og t.d. kløver- el. sennepsblad-karri).

Kjelder 
 «Paneer» frå Engelsk Wikipedia

Bakgrunnsstoff
Paníroppskrift
Pálak panír-oppskrift 
Oppskrift på spinat med steikt panír
Ság panír-oppskrift

Ost
Indisk mat
Ord frå hindi
Ord frå urdu
Pálak panír

Pálak panír (hindi पालक पनीर [pālak panīr]) er ein nordindisk matrett som består av panír (usalta ferskost) og spinat i karrisaus.

Bakgrunnsstoff 
 Oppskrift på pálak panír (på marathi)
 Oppskrift på pálak panír og drøfting av skilnaden mellom pálak panír og ság panír frå toomanychefs.net (på engelsk)

Indisk mat
Ság panír

Ság panír (hindi साग पनीर [sāg panīr]) er ein nordindisk matrett som består av panír (usalta ferskost), spinat og andre grøne blad (t.d. bukkehornskløver eller sennepsblad) i karrisaus. Ság panír kan òg innehalde spinat som einaste grøne bladtype, men blir da ofte meir presist kalla pálak panír.

Bakgrunnsstoff
 Bilete av ság panír  ved Laurel Fan

Indisk mat
Ågotnes

Ågotnes er ein tettstad i Øygarden kommune i Vestland fylke. Staden ligg på nordaustsida av Sotra og Riksveg 561 går gjennom staden. Kystbasen Coast Center Base AS (CCB) og dei mange industriverksemdene i tilknyting til denne, pregar staden. Tettstaden har .

Geografi i Øygarden
Tettstader i Vestland
Knappskog

Knappskog er ein tettstad i Øygarden kommune i Vestland. Tettstaden har .

Staden ligg på austsida av Sotra, mellom Ågotnes og Kolltveit, og Riksveg 561 går gjennom staden. Skule (1.-7. klasse) og barnehage. Rutebåtsamband til Geitanger.

Kjelder 

Geografi i Øygarden
Tettstader i Vestland
Vaksdal

Vaksdal er ein tettstad i Vaksdal kommune i Vestland. Staden ligg ved Sørfjorden tvers ovanfor bygda Bruvik på Osterøya. Både Bergensbanen/Vossabanen og E16 går gjennom bygda. Vaksdal er frå gamalt av bygd opp rundt bakevareprodusenten Møllerens sin fabrikk på staden. Det er denne fabrikken som utnyttar krafta i elva som kjem frå dei to ovanforliggjande dalane Sædalen og Herfindalen. I dag har også Felleskjøpet fabrikk i same bygget. 

På Vaksdal finn ein Vaksdal Senter med Coop Prix, Milano pizza, bibliotek og tannklinikk. Vaksdal barneskule, Vaksdal kyrkje, bensinstasjon og Sæterdal elektro.
I tilknyting til tettstaden Vaksdal ligg smågrendene Skreien i nord, og Boge, Kjeneset, Langhelle, Sandvik og Staveneset i sør.

Geografi i Vaksdal
Tettstader i Vestland
Stanghelle

Stanghelle er ein tettstad i Vaksdal kommune i Vestland. Staden ligg ved Veafjorden og Dalevågen og er omringa av høge fjell. E16 og Bergensbanen/Vossabanen går gjennom staden. 

Det bur om lag 800 menneske på Stanghelle, fordelt på det som vert kalla Stanghelle Aust og Stanghelle Vest, som er delt av Dalevågen, men forbunde med Vågen bru. På Stanghelle ligg mellom anna Coop marked, Naboen Kro & Selskapsmat, Stanghelle barnehage og Stanghelle skule for 1. til 7. klasse.
 
Småstadane Fossmark i sør, Helle i nord og Hesjedalen i vest på Osterøya vert ofte rekna å høyra til Stanghelle.
Dei næraste større tettstadane til Stanghelle er Dale sju km mot nord, og Vaksdal som ligg 10 km mot sør.

Kjende stanghellingar er Trond Egil Soltvedt, tidlegare Premier League-proff, og Harald Stanghelle, tidlegare Dagbladet-redaktør, no redaktør for Aftenposten.

Kjelder 

Geografi i Vaksdal
Tettstader i Vestland
Stura

Stura er eit område i på øya Alvøyna i Øygarden kommune i Vestland fylke. Eit mottaksanlegg for råolje, Stureterminalen, vart sett i drift i området i desember 1988. Terminalen inkluderer to kaianlegg som kan motta oljetankskip på opp til 300 000 tonn. Utbygginga av terminalen har medført ei oppgradering av vegnettet i området.

Geografi i Øygarden
Risavika

Risavika er eit område i Sola kommune i Rogaland fylke. Risavika er opphavleg namnet på ei vik ut mot Nordsjøen, men har òg vorte namn på eit industriområde. I Risavika bygde Norske Shell opp eit oljeraffineri i 1960-åra. I 1968 starta den første produksjonen på Shellraffineriet. Raffineriet vart stengd ned, og området vart reinsa for forureining fram mot 2002. 
Det vert arbeidd med å bruka raffineritomta i samband med hamneanlegg.

Bakgrunnsstoff 
 Risavika Havn AS

Geografi i Sola
Cumbe Mayo

Cumbe Mayo eller Cumbemayo ligg ca. 2 mil sørvest for byen Cajamarca i Peru, 3600 moh.

Staden er mest kjend for ruinane etter ein prekolombiansk akvedukt som strekker seg ca 8 km i lengd. Akvedukten samlar vatn frå Amazonas-sida av Andes og fører vatnet over på Stillehavssida. Ein reknar at konstruksjonen vart gjort ca 1500 år f.kr. og kan vere den eldste menneskeskapte konstruksjon i Sør-Amerika.

Namnet Cumbe Mayo kan komme av ein frase på quechua, kunpi mayu, som tydar bra utført kanal for vatn eller hunpi mayo som tydar tynn elv. Det finst ei rekke med helleristningar i sjølve akvedukten og i fjellhola i området.

Denne fjellregionen er også kjend for ein steinformasjon i naturlege vulkansteinar som er skapt av erosjon. Formasjonane vert kalla Los Frailones, steinmunkene.

Arkeologiske funn i Peru
Cajamarca-regionen
Kulturelle periodar i Peru

Dette er eit oversyn over kulturelle periodar i Peru slik mange arkeologar som arbeider med området har inndelt historia.

Eit skilje mellom periodar markerer ofte ein slutt på ein øydeleggande tørke, eller starten på ein ny ein. Ofte fekk tørken innverknad på jordbruket og dermed på kulturell framvekst.

Dei fleste kulturane frå sein horisont, og nokre frå sein mellomhorisont blei assimilerte av Inkariket innan 1493, men sein horisont endar i 1534 då det markerer at Inkariket vart erobra av europearar. 

{| class="wikitable"
|-
!Periode
!Datoar
!Kulturar
|- align="center" bgcolor="#CCCCCC"
!colspan="3" |Førkeramisk
|-
| Periode I          
|? f.Kr.-9500 f.Kr.
| Oquendo, Raud sone (sentral kyst)
|-
|Periode II         
|9500 f.Kr.-8000 f.Kr.
| Chivateros I, Lauricocha I
|-
| Periode III        
|8000 f.Kr.-6000 f.Kr.
| Arenal, Chivateros II, Lauricocha I, Playa Chira, Puyenca, Toquepala I
|-
| Periode IV         
|6000 f.Kr. - 4200 f.Kr.
| Ambo, Canario, Siches, Lauricocha II, Luz, Toquepala II
|-
| Periode V          
|4200 f.Kr.-2500 f.Kr.
| Honda, Lauricocha III, Viscachani
|-
| Periode VI         
|2500 f.Kr.-1500/1800 f.Kr. 
| Casavilca, Culebras, Viscachani, Huaca Prieta
|- align="center" bgcolor="#CCCCCC"
!colspan="3" |Keramisk
|-
| Starten    
|1800/1500 f.Kr.-900 f.Kr.
| Tidleg Chiripa, Kotosh, Toríl (Cumbe Mayo-akvedukten blei bygd rundt 1000 f.Kr..)
|-
| Tidleg horisont     
|900 f.Kr.-200 
| Chavín, Cubisnique, Late Chiripa,  Paracas, Pichiche, Sechura
|-
| Tidleg mellomhorisont  200-600 
| Moche, Nazca, Tiwanaku, Pichiche, Piura, Gorbanzai
|-
| Mellomhorisont    
| 600 -1000 
| Moche, Nazca, Wari, Tiwanaku, Piura, Gorbanzai, Sicán
|-
| Sein mellomhorisont 
|1000-1476 
| Wari, Chimú, Cajamarca, Gorbanzai, Piura, Sicán
|-
|Sein horisont
|1476-1534 
| Inka,  Cajamarca, Chancay, Chachapoyas, Chincha, Chiribaya, Chucuito, Huaman Huilca, Ilo, Qotu Qotu, Pacacocha, Palli Marca, Piura, Tajaraca
|}

Referansar 
 Edward P. Lanning, 1967 Peru Before the Incas. Prentice Hall, Englewood Cliffs, N.J., ISBN 0-13-661595-3

historiske periodar
peruansk historie
Valestrandsfossen

Valestrandsfossen, også skrive Valestrandfossen, eller Valestrand er ein tettstad i Osterøy kommune i Vestland. Tettstaden har . Staden ligg på vestsida av Osterøy, ved sørfjorden. Osterøy Ferjeselskap driv ferjesamband mellom Valestrandsfossen og Breistein på Bergenshalvøya etter at Hardanger Sunnhordlandske Dampskipsselskap gav opp drifta 1. mai 2004.

Den verdskjende musikaren Ole Bull hadde sumarhus på Valestrand, og det var her han vart kjend med den norske folkemusikken. Huset han bygde og som framleis står på Valestrand, var det første i huset i moderne tid bygd i drakestil her i landet.
Det var hit han tok med Edvard Grieg for å "fornorska" han etter studie i Tyskland. 

Valestrand er og heimebana til fotballlaget Valestrand Hjellvik Fotballklubb

Busetnader i Osterøy
Tettstader i Vestland
Lonevåg

Lonevåg er ein tettstad i som er kommunesenter i Osterøy kommune i Vestland. Tettstaden har . Staden ligg inst i Lonevågen, som er ein sidearm til Osterfjorden. Riksveg 567 og Riksveg 566 går ved Lonevåg.

Busetnader i Osterøy
Tettstader i Vestland
Kommunesenter i Vestland
Fotlandsvåg

Fotlandsvåg er ein tettstad i Osterøy kommune i Vestland. Tettstaden har . Staden ligg nordvest på Osterøya. Riksveg 567 går gjennom bygda.

Busetnader i Osterøy
Tettstader i Vestland
Nordhordland
Berge Furre

Berge Ragnar Furre () var ein norsk politikar, historikar og teolog. 

Furre var stortingsrepresentant for Sosialistisk Venstreparti (SV) frå 1973 til 1977 for Rogaland, og leiar for SV frå 1976 til 1983.
Han var medlem av Lund-kommisjonen 1994-1996. Han var professor i historie ved Universitetet i Tromsø mellom 1985 og 1986. Frå 1991 var han professor i kyrkjehistorie ved Universitetet i Oslo. Furre skreiv ei rad bøker, særleg om historiske og politiske emne.

Utmerkingar 
 Furre vann Fritt Ords Pris i 2003. 
 I 2003 vann han også Storegutprisen.
 29. april 2006 vart han utnemnd til heidersmedlem i Noregs Mållag.

Utgjveingar 
(utval)
 1990 Soga om Lars Oftedal ISBN 82-521-3468-8 Om presten Lars Oftedal (1838-1900)
 1992 Norsk historie 1905-1990 : vårt hundreår ISBN 82-521-3487-4
 2000 Norsk historie 1914-2000 Industrisamfunnet - frå vokstervisse til framtidstvil ISBN 82-521-5187-6

Kjelder 

Berge Furre hos Stortinget.no

Bakgrunnsstoff 
 NRK om Berge Furre

Norske teologiprofessorar
Professorar ved Universitetet i Oslo
Professorar ved UiT Noregs arktiske universitet
Norske historikarar
Målfolk
Leiarar for Sosialistisk Venstreparti
Stortingsrepresentantar 1973-1977
Stortingsrepresentantar frå SV
Stortingsrepresentantar for Rogaland
Medlemmar og varamedlemmar i Nobelkomiteen
Mottakarar av Fritt Ords Pris
Medlemmar av Det Norske Videnskaps-Akademi
Norske prestar
Folk frå Finnøy
Vinnarar av Storegutprisen
Royal Dutch Shell

Royal Dutch/Shell eller Royal Dutch Shell (kalla Shell Oil Company i Sambandsstatane) er eit multinasjonalt oljeselskap. Royal Dutch/Shell-gruppa er eitt av dei fire største oljeselskapa i verda, på line med BP, Exxon Mobil og Total. Selskapet har hovudkontoret sitt i Haag i Nederland.

Historie 
Selskapet vart grunnlagt i 1890 av Jean Kessler, saman med Henri Deterding og Hugo Loudon. Dronning Vilhelmina av Nederland gav selskapet "Royal Dutch" løyve til å leita etter petroleumsressursar. 

For betre å kunna konkurrera mot det amerikanske oljeselskapet Standard Oil, fusjonerte Royal Dutch i 1907 med The "Shell" Transport and Trading Company. Shell Transport - selskapet hadde hovudkontor i Storbritannia. 

Selskapet utvikla seg til eit multinasjonalt selskap, som marknadsfører seg under varemerket Shell.

Bakgrunnsstoff 

 A/S Norske Shell 
 Shell.com - Royal Dutch/Shell sin internasjonale nettstad
 Yahoo! - Royal Dutch/Shell

Internasjonale føretak
Oljeselskap
Skipingar i 1890